Simon Petrus

Petrus pindah dumugi kaca punika. Kanggé kagunaan sanès, pirsani Petrus (disambiguasi).

200px  St. Petrus, déning Francesco Cossa.Kefas (Sang Watu)MiyosBetsaidaSédadipunsalibken kawalik ~64 ing RomaDipunkenal ingSedaya KristenPapanBasilika Santo PetrusRiyaya11 Fèbruari, 29 Juni, 18 November

Simon Petrus miyos ing Betsaida, Galilea. Ing sajarah Kristen, panjenengané lan Andreas punika salah satunggal saking kalih welas rasul kapisan Yesus. Sadèrèngipun dados rasul, panjenengané makarya dados warigaluh.

 Karasulan 
Yesus nggantos asma Simon, dados Kéfas utawi Petrus, ateges watu karang ingkang dados tandha Petrus punika pamimpin murid Yesus lan landhesan gréja ingkang badhé dipundegaken Yesus ing inggilipun.

Petrus ingkang nomer satunggal miwiti ngakèni imanipun bilih Yesus punika Kristus lan putra Allah ing Kaisarea lan penjenengané nyeksèkaken transfigurasi Yesus ing nginggil redi.

Sawijining kadadosan ingkang lekat kalih Petrus inggih punika tindakanipun nyangkal kaping tiga tumrap Yesus ingkang dipunparingi tandha kaping tiga pitik jago kluruk sadèrèngipun guru punika dipunsalib.

 Karya sasampunipun panyaliban Yesus 
Petrus taksih dèrèng kathah makarya sasampunipun kaminggahan Yesus dumugi ing Swarga. Petrus lan murid-murid sanèsipun taksih dedalem wonten ing lebet kutha Yerusalem, Kempal kanggé semèdi lan sembayang sesarengan kaliyan kirang langkung satus kalih dasa tiyang, ngantos dumugi dinten Pentakosta. Ing dinten Pentakosta punika Roh Suci disiramaken kados ilat-ilat geni. Sasampunipun kadadosan punika Petrus maringi kutbah ingkang pungkasanipun njalari tigangewu tiyang nyuwun dipunbaptis.

Ing tembé wingking Petrus lumampah lan dedalem ing Roma. Roma ing wekdal punika dados pusat sadaya Kamaharajan Romawi. Ing mrika, Petrus nobataken kathah tiyang. Ing wekdal panganiaya kejem tumrap tiyang-tiyang Kristen dipunwiwiti, jemaat ing mrika nyuwun dhumateng Petrus supados ninggalaken Roma lan nylametaken dhiri. 	

Kocap miturut tradhisi, Petrus pancèn saweg sajeroning lampah ninggalaken Roma ing wanci panjenengané papagan kaliyan Yesus ing tengah margi. Petrus tanglet dhumateng Gusti, “Gusti, badhé dhateng pundi Gusti tindak?” (mawi basa Latin: "Quo Vadis?"). Yesus njawab, “Aku teka kanggo disalibaké kaping pindho.” Sasampunipun kadadosan punika Petrus mbalik lan wangsul tumuju Roma. Panjenengané mangertos manawi kadadosan ingkang dipuntingali punika ateges panjenengané kedah sengsara lan séda kanggé Yesus.

 Kepausan 

Ing wekdal rumiyin dèrèng mau paus, nanging Petrus sampun dados kepala Konsili Para Rasul ing Yerusalem taun 50.

Sasanèsipun khotbah, Petrus ugi nyerat surat-surat ingkang sapunika wonten ing tunggaling Prajanjéyan Enggal.

 Quo Vadis 
Ing naskah apokrifa Prajanjian Anyar sing sinebut Actus Peri cum Simone (Kisah Lelempahan Simon Petrus) lan Naskah Vercelli ing Basa Latin, pasamuwan ing kutha Roma marang Petrus nylamatake dhiri amarga panganiaya kang kejem tumrap umat Kristen. Nalika tindak nilar Roma, Petrus kapanggih kaliyan Gusti Yesus ing dalan lan ndangu, "Gusti, Panjenengan badhe tindak pundi?" (utawi Quo Vadis Domine? ing Basa Latin). Lan Gusti Yesus wangsulan, "Ingsun rawuh badhe kasalib kaping kalih." Punika, Petrus lajeng wangsul dhateng Roma. Petrus ngemu teges bilih piyambakipun kedah nandhang sangsara lan seda marga saking Gusti Yesus.

 Kematian 
Petrus séda kanthi cara dipunsalibaken kuwalik ing Roma ing mangsa papréntahan Kaisar Nero. Petrus dipunsarèaken ing papan ingkang sapunika persis wonten ngandhap altar utami Basilika Santo Petrus ing Vatikan.

 Rujukan 

 Ugi pirsani 
 Pratélan Santo

Petrus, Santo
Petrus, Santo
Petrus
Petrus, Santo
Kategori:Artikel mawa basa krama